Като организация, която извършва преработка на отпадъци от полиетилен с цел тяхното последващо използване и е отговорна пред обществото, Завод 3 на „МЕГАПОРТ” ЕООД поддържа и развива Интегрирана система за управление на качеството, околната среда, здравето и безопасността при работа в съответствие с изискванията на БДС EN ISO 9001:2015, БДС EN ISO 14001:2015 и БДС ISO 45001:2018 и приложимите законови и други, приети от организацията изисквания.

При формулиране на политиката ръководството е взело под внимание определените значими аспекти на околната среда и рисковете за здравето и безопасността, произлизащи от дейността на организацията. Стратегическата насоченост на тази политика е свързана със стремежа за развитие на всички дейности, процеси и продукти по приемлив за околната среда начин и при гарантиране на здравето и безопасността при работа като се спазват следните ръководни принципи:

* Непрекъснато удовлетворяване на изискванията, очакванията и нуждите на нашите клиенти чрез осигуряване на високо качество на предлаганите продукти;
* Ефикасно управление на дейностите и ресурсите като процеси, чрез което да осигурим подобряване на финансовите резултати;
* Създаване и поддържа добра работна атмосфера, изразяваща се във взаимно доверие и зачитане на съвместните усилия, като спазва изискванията за сигурност и охрана на труда и опазване на околната среда;
* Непрекъснато подобряване опазването на околната среда чрез управление на отпадъците в съответствие с изискванията;
* Стремеж към икономично потребление на ел. енергия и вода;
* Стремеж към повторно използване и рециклиране на генерираните отпадъци, както и тяхното правилно оползотворяване и обезвреждане;
* Намаляване до минимум и по възможност предотвратяване на замърсяването на околната среда чрез приемане на контролни мерки, цели и програми като част от бизнес-стратегията на организацията;
* Наблюдение и измерване на ключови характеристики на процесите и дейностите, имащи значимо въздействие върху околната среда и тези, свързани с осигуряването на здравословни и безопасни условия на труд;
* Стремеж към постигане на съответствие със законовите и други изисквания свързани с качеството на продуктите, опазване на околната среда и здраве и безопасност при работа, приложими за всички дейности и процеси;
* Постоянно подобряване на работните места и оборудване по начин, гарантиращ контрол и управление на определените рискове и предотвратяващ появата на нови рискове за здравето и безопасността на персонала и други заинтересовани страни;
* Предотвратяване и намаляване на евентуални заболявания и наранявания, свързани с възникването на инциденти и извънредни ситуации, чрез поддържане на високо ниво на готовност за реагиране при бедствия, аварии и катастрофи;
* Намаляване на риска от заболявания, злополуки и инциденти на работното място чрез приемане на цели и програми;
* Непрекъснат обмен на информация и консултации с персонала и други заинтересовани страни по въпроси, касаещи здравето и безопасността при работа;
* Осигуряване на необходимото обучение и висок професионализъм, засилване на отговорността към опазване на околната среда, гарантиране на здравето и безопасността при работа и редовни вътрешни проверки;
* Активно сътрудничество с контролните органи, местните власти, населението и всички заинтересовани страни при решаване на проблемите по опазване на околната среда и здравето и безопасността при работа.
* Активно сътрудничество с упълномощените организации за контрол на здравето и безопасността при работа и всички заинтересовани страни при решаване на проблемите свързани с осигуряването на тези условия.

Всички сътрудници на Завод 3 на „МЕГАПОРТ” EООД, както и фирмите - доставчици, контрагенти и подизпълнители, се призовават да се съобразяват с принципите и изискванията на настоящата политика по качество, околна среда и здраве и безопасност при работа. Отговорността и отношението към изискванията и ефикасното функциониране на Интегрираната система за управление на качеството, околната среда, здравето и безопасността при работа съставляват неразделна част от ангажиментите на всеки и представляват важен елемент за оценка на работата на сътрудниците на организацията.

В качеството си на Управител, декларирам личното си участие и отговорност за изпълнение на обявената политика, като гарантирам, че дружеството: разполага с необходимите ресурси за изграждане, поддържане и подобряване на Интегрираната система за управление на качеството, околната среда, здравето и безопасността при работа; се задължава да полага грижи въведената ИСУ да функционира в съответствие с изискванията на БДС EN ISO 9001:2015, БДС EN ISO 14001:2015 и БДС ISO 45001:2018.

 Управител:

30.03.2020 г. Даниел Събев